**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 112 /2019**

**ΑΔΑ:** ΨΒ0ΟΩΨΑ-ΥΩΟ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 16ο/2019 Της 20Ης ΜΑΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού Ι του έργου: Διαμόρφωση περιβάλλοντος χώρου κλειστού Γυμναστηρίου Τ9 στους Κωστακιούς Άρτας ’’**

*Στην Άρτα, σήμερα, 20-5-2019 και ώρα 9:30 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **10877*/16-05-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Λιλής Γεώργιος***  ***5. Ζέρβας Κων/νος***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Η επιτροπή ομόφωνα έκανε πρόταση δεκτή του προέδρου να συζητηθούν (2) έκτακτα θέματα.

Ο κ. Πρόεδρος εισηγούμενος το 1ο τακτικό θέμα: **Έγκριση ή μη πρακτικού Ι του έργου: Διαμόρφωση περιβάλλοντος χώρου κλειστού Γυμναστηρίου Τ9 στους Κωστακιούς Άρτας** έθεσε υπόψη της επιτροπής το από 10-5-2019 πρακτικό της επιτροπής διαγωνισμού το οποίο έχει ως εξής: Την 10η Μαίου 2019, ημέρα Παρασκευή του έτους 2019, και ώρα 10:00 π.μ. συνήλθε σε τακτική συνεδρίαση η Επιτροπή Διενέργειας Διαγωνισμού του έργου **«ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΚΛΕΙΣΤΟΥ ΓΥΜΝΑΣΤΗΡΙΟΥ Τ9 ΣΤΟΥΣ ΚΩΣΤΑΚΙΟΥΣ ΑΡΤΑΣ»** (ΑΔΑΜ Διακήρυξης : 19PROC004737619) η οποία συγκροτήθηκε με την αριθμ. 95/2019 Απόφαση της Οικονομικής Επιτροπής του Δήμου Αρταίων και αποτελείται από:


1. Ιωάννα Ζαρκάδα Πολιτικός Μηχανικός Π.Ε. (Πρόεδρος)

2. Γεώργιος Λιλής Πολιτικός Μηχ/κος Π.Ε. (Μέλος)

3. Χαράλαμπος Μπούρας Πολιτικός Μηχ/κος Π.Ε. (Μέλος).


Σκοπός της συνεδρίασης ήταν η ηλεκτρονική αποσφράγιση των προσφορών που υποβλήθηκαν στην Διαδικτυακή πύλη www.promitheus.gov.gr του ΕΣΗΔΗΣ (Συστημικός αριθμός 81343) με κριτήριο τη χαμηλότερη τιμή με σφραγισμένες προσφορές και με το σύστημα προσφοράς με επί μέρους ποσοστά έκπτωσης και έλεγχο ομαλότητας για την κατασκευή του παραπάνω έργου συνολικού προϋπολογισμού 574.354,84 € (χωρίς Φ.Π.Α.) καθώς και η αποσφράγιση των φακέλων των δικαιολογητικών. Οι προσφορές που υποβλήθηκαν ηλεκτρονικά είναι οι παρακάτω:

ΠΙΝΑΚΑΣ ΣΥΜΜΕΤΕΧΟΝΤΩΝ ΜΕ ΣΕΙΡΑ ΠΡΟΣΕΛΕΥΣΗΣ



Την προκαθορισμένη ώρα τα μέλη της Επιτροπής Διαγωνισμού προέβησαν σε ηλεκτρονική αποσφράγιση του υποφακέλου «Δικαιολογητικά συμμετοχής» και του υποφακέλου «Οικονομική Προσφορά». Στην συνέχεια στον ηλεκτρονικό χώρο «Συνημμένα Προκηρυγμένου Διαγωνισμού» αναρτήθηκε από την επιτροπή Διαγωνισμού ο κάτωθι σχετικός κατάλογος μειοδοσίας προκειμένου να λάβουν γνώση οι προσφέροντες:

ΠΙΝΑΚΑΣ ΣΥΜΜΕΤΕΧΟΝΤΩΝ ΚΑΤΑΣΕΙΡΑ ΜΕΙΟΔΟΣΙΑΣ



Ακολούθως, η Επιτροπή Διαγωνισμού προέβη, κατά σειρά μειοδοσίας, σε έλεγχο της ολόγραφης και αριθμητικής αναγραφής των επιμέρους ποσοστών έκπτωσης και της ομαλής μεταξύ τους σχέσης, βάσει της παραγωγής σχετικού ψηφιακού αρχείου, μέσα από το υποσύστημα.

Για την εφαρμογή του ελέγχου ομαλότητας, χρησιμοποιήθηκε από την Επιτροπή Διαγωνισμού η μέση έκπτωση προσφοράς (Εμ), σύμφωνα με τα οριζόμενα στα άρθρα 95 και 98 του Ν.4412/2016 και διαπιστώθηκε ότι όλες οι οικονομικές προσφορές ήταν ομαλές.

Κατόπιν η Επιτροπή Διαγωνισμού ήλεγξε τα δικαιολογητικά συμμετοχής του άρθρου 24.2 & 24.3 της διακήρυξης κατά τη σειρά της μειοδοσίας, αρχίζοντας από τον πρώτο μειοδότη, και διαπίστωσε τα παρακάτω:

|  |  |  |
| --- | --- | --- |
| ΚΑΤΑΛΟΓΟΣ ΣΥΜΜΕΤΕΧΟΝΤΩΝ ΣΤΟΝ ΔΙΑΓΩΝΙΣΜΟ ΤΟΥ ΕΡΓΟΥ ΜΕ ΤΙΤΛΟ **«ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΚΛΕΙΣΤΟΥ ΓΥΜΝΑΣΤΗΡΙΟΥ Τ9 ΣΤΟΥΣ ΚΩΣΤΑΚΙΟΥΣ ΑΡΤΑΣ»** | | |
| Α/ Α | ΕΠΩΝΥΜΙΑ ΠΡΟΣΦΕΡΟΝΤΑ | ΠΛΗΡΟΤΗΤΑ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ σύμφωνα τη διακήρυξη |
| 1 | ΜΠΙΤΧΑΒΑΣ ΧΡΗΣΤΟΣ Κ ΣΙΑ ΕΕ | OXI (ΧΡΟΝΟΣ ΙΣΧΥΟΣ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ) |
| 2 | ΛΑΜΠΡΟΣ Ε. ΓΕΩΡΓΟΥΛΑΣ | ΝΑΙ |
| 3 | Κ/Ξ : ΑΣΤΙΚΗ ΚΑΤΑΣΚΕΥΑΣΤΙΚΗ  ΑΝΩΝΥΜΗ ΕΤΑΙΡΕΙΑ - ΑΥΓΕΡΗΣ  ΛΑΖΑΡΟΣ | ΝΑΙ |
| 4 | Κ/Ξ ΑΡΤΙΝΗ ΤΕΧΝΙΚΗ ΕΤΑΙΡΙΑ  ΚΑΤΑΣΚΕΥΩΝ Δ. ΤΖΙΚΕΡΑΣ ΚΑΙ ΣΙΑ  ΟΕ - ΑΦΟΙ ΜΠΑΚΑΓΙΑΝΝΗ ΟΕ | ΝΑΙ |

Η Επιτροπή Διαγωνισμού, πριν την ολοκλήρωση της σύνταξης του πρακτικού, ήλεγξε και επιβεβαίωσε την εγκυρότητα των εγγυητικών επιστολών συμμετοχής μέσω της διεύθυνσης **https://validate.tmede.gr/#/** και τύπωσε τις αντίστοιχες βεβαιώσεις εγκυρότητας. Επίσης επιβεβαιώθηκε και από την Τράπεζα Πειραιώς για την εγγυητική της εταιρείας «Κ/Ξ ΑΡΤΙΝΗ ΤΕΧΝΙΚΗ ΕΤΑΙΡΙΑ ΚΑΤΑΣΚΕΥΩΝ Δ. ΤΖΙΚΕΡΑΣ ΚΑΙ ΣΙΑ ΟΕ - ΑΦΟΙ ΜΠΑΚΑΓΙΑΝΝΗ ΟΕ» με αρ. 311361-1/10-05-2019.

Μετά τα παραπάνω καθώς και:

1) την αριθ. 70/2019 Απόφαση της Οικονομικής Επιτροπής που αφορά την έγκριση των όρων διακήρυξης του έργου **«ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΚΛΕΙΣΤΟΥ ΓΥΜΝΑΣΤΗΡΙΟΥ Τ9 ΣΤΟΥΣ ΚΩΣΤΑΚΙΟΥΣ ΑΡΤΑΣ»**

2) την με αριθ. πρωτ. 7772/04-04-2019 Προκήρυξη Διακήρυξης του διαγωνισμού

3) την με αριθ. πρωτ. 7773/04-04-2019 Περίληψη Διακήρυξης του διαγωνισμού

Τίθεται υπόψη της Οικονομικής Επιτροπής το 1ο Πρακτικό της Επιτροπής Διενέργειας Διαγωνισμού του έργου: **«ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΚΛΕΙΣΤΟΥ ΓΥΜΝΑΣΤΗΡΙΟΥ Τ9 ΣΤΟΥΣ ΚΩΣΤΑΚΙΟΥΣ ΑΡΤΑΣ»** και προτείνεται η λήψη απόφασης για:

1. Τον αποκλεισμό της «ΜΠΙΤΧΑΒΑΣ ΧΡΗΣΤΟΣ & ΣΙΑ ΕΕ» διότι ο χρόνος ισχύος της υπ΄ αρ. e-47320/02-05-2019 εγγυητικής επιστολής συμμετοχής (270 ημέρες) είναι μικρότερος από τον απαιτούμενο (300 ημέρες).

2. Την ανάδειξη ως προσωρινού μειοδότη τον «ΛΑΜΠΡΟ Ε. ΓΕΩΡΓΟΥΛΑ» που πρόσφερε το ποσό των 348.051,00 € (χωρίς Φ.Π.Α.) και μέση έκπτωση Εμ=39,40%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

256.450,55 ΕΥΡΩ - ΣΥΜΒΑΤΙΚΕΣ ΕΡΓΑΣΙΕΣ

46.161,10 ΕΥΡΩ – ΓΕ & ΟΕ ΕΡΓΑΣΙΩΝ

45.391,75 ΕΥΡΩ - ΑΠΡΟΒΛΕΠΤΕΣ ΕΡΓΑΣΙΕΣ

47,60 ΕΥΡΩ - ΑΝΑΘΕΩΡΗΣΗ

Ήτοι συνολικό ποσό 348.051,00 € χωρίς τη δαπάνη του ΦΠΑ

3. Την έγκριση του 1ου Πρακτικού της Επιτροπής Διενέργειας Διαγωνισμού για το έργο **«ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΚΛΕΙΣΤΟΥ ΓΥΜΝΑΣΤΗΡΙΟΥ Τ9 ΣΤΟΥΣ ΚΩΣΤΑΚΙΟΥΣ ΑΡΤΑΣ»**

4. Την κοινοποίηση της απόφασης έγκρισης του 1ου Πρακτικού σε όλους τους προσφέροντες, σύμφωνα με την παράγραφο 4.1 θ) της διακήρυξης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 10-05-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 10-05-2019 πρακτικό Ι της επιτροπής διαγωνισμού του έργου: **Διαμόρφωση περιβάλλοντος χώρου κλειστού Γυμναστηρίου Τ9 στους Κωστακιούς Άρτας** ως κατωτέρω:

1. Τον αποκλεισμό της εταιρείας «ΜΠΙΤΧΑΒΑΣ ΧΡΗΣΤΟΣ & ΣΙΑ ΕΕ» διότι ο χρόνος ισχύος της υπ΄ αρ. e-47320/02-05-2019 εγγυητικής επιστολής συμμετοχής (270 ημέρες) είναι μικρότερος από τον απαιτούμενο (300 ημέρες).

2. Την ανάδειξη ως προσωρινού μειοδότη τον «ΛΑΜΠΡΟ Ε. ΓΕΩΡΓΟΥΛΑ» που πρόσφερε το ποσό των 348.051,00 € (χωρίς Φ.Π.Α.) και μέση έκπτωση Εμ=39,40%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

256.450,55 ΕΥΡΩ - ΣΥΜΒΑΤΙΚΕΣ ΕΡΓΑΣΙΕΣ

46.161,10 ΕΥΡΩ – ΓΕ & ΟΕ ΕΡΓΑΣΙΩΝ

45.391,75 ΕΥΡΩ - ΑΠΡΟΒΛΕΠΤΕΣ ΕΡΓΑΣΙΕΣ

47,60 ΕΥΡΩ - ΑΝΑΘΕΩΡΗΣΗ

Ήτοι συνολικό ποσό 348.051,00 € χωρίς τη δαπάνη του ΦΠΑ

3. Την κοινοποίηση της απόφασης έγκρισης του 1ου Πρακτικού σε όλους τους προσφέροντες, σύμφωνα με την παράγραφο 4.1 θ) της διακήρυξης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 112 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*